Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: [61/2008. (IV. 29.) AB határozat, ABH 2008, 546, 550.]
Paragraph Index: 122

(5) Amennyiben az az állam, amely kilépett az Unióból, késõbb újra felvételét kéri, kérelmére a 49. cikkben megállapított eljárást kell alkalmazni.” Fentiekre – és különösen a (3) bekezdésre figyelemmel – az Alkotmánybíróság megállapítja, hogy nem helytálló az indítványozónak az az álláspontja, hogy úgymond a Lisszaboni Szerzõdés „kötelezõ hatályának elismerésével a Magyar Köztársaság többé már nem dönthet önállóan az Európai Unióból való kilépésrõl sem. Csak javaslatot tehet arra, amihez meg kell szereznie a Tanács minõsített többségét és az Európa Parlament egyetértését. Ha ezeket nem szerzi meg, akkor saját döntése ellenére az Unió kötelékében kell maradnia.” Az Alkotmánybíróság hangsúlyozza, az Európai Unióról szóló szerzõdés érintett cikke éppen, hogy azt garantálja, hogy a bejelentéstõl számított két év után – hacsak maga a kilépési igényt bejelentõ állam ettõl eltérõen nem állapodik meg az Európai Unióval – az alapító és módosító szerzõdések az érintett államra többé nem alkalmazhatók. Erre tekintettel az Alkotmánybíróság az indítványt ebben az elemében elutasítja. 2.2. Mielõtt megválaszolná az indítvány másik elemét, az Alkotmánybíróság mindenekelõtt azt kell, hogy megvizsgálja, hogy mi következik az Alkotmány 2/A. §-ának tartalmi elemeibõl, együtt és összefüggésükben. Az Alkotmány 2/A. §-a tartalmazza mindenekelõtt azt az alkotmányos felhatalmazást – ezt a szakirodalom többnyire a „szuverenitás-átruházás” vagy „hatáskör-transzfer” kifejezésekkel jelöli –, amelynek révén az alkotmányozó világos alkotmányi alapot és keretet teremtett ahhoz, hogy hazánk az Európai Unióban, mint tagállam részt vehessen. Ez mindenekelõtt a 2004-ben bekövetkezett csatlakozás elõkészítését szolgálta. A 2/A. § (1) bekezdésében „a nemzetközi szerzõdés alapján” fordulat azonban nemcsak az ún. csatlakozási szerzõdés viszonylatában értelmezendõ, hanem belõle okszerûen következik, hogy amennyiben az Európai Unió továbbfejlõdése során, az Alkotmányból eredõ további hatáskörök „közösen”, illetve „az Európai Unió intézményei útján” történõ gyakorlása tûnik szükségesnek, akkor e hatáskörök átruházása a „szükséges mértékig” – és újabb nemzetközi szerzõdés alapján – alkotmányosan lehetséges. Ily módon a törvényhozó hatalom – a tárgyalásokat folytató kormány ellenõrzésével, illetve az ún. ratifikációs eljárás során – mint az állami szuverenitás gyakorlója dönt arról, hogy egy ilyen komplex-intézményi reformot a Magyar Köztársaság nevében el tud-e fogadni. A 2/A. §

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes